A4-0386/96

Ψήφισμα σχετικά με την ειδική έκθεση αριθ. 2/96 του Ελεγκτικού Συνεδρίου για τους λογαριασμούς του Διοικητή και της διοίκησης του Μόσταρ από την Ευρωπαϊκή Ένωση (EUAM) που συνοδεύεται από τις απαντήσεις της Επιτροπής και του Διοικητή του Μόσταρ (C4-0513/96)

Το Ευρωπαϊκό Κοινοβούλιο,

- έχοντας υπόψη την ειδική έκθεση αριθ. 2/96 του Ελεγκτικού Συνεδρίου για τους λογαριασμούς του Διοικητή και της διοίκησης του Μόσταρ από την Ευρωπαϊκή Ένωση (EUAM) που συνοδεύεται από τις απαντήσεις της Επιτροπής και του Διοικητή του Μόσταρ (C4-0513/96) ((ΕΕ C 287 της 30.09.96, σελ. 1)),

- έχοντας υπόψη το άρθρο 188 Γ, παράγραφος 4 και το άρθρο 206, παράγραφος 1, της Συνθήκης ΕΚ,

- έχοντας υπόψη το ψήφισμά του της 26ης Οκτωβρίου 1994 για τη χρηματοδότηση της ΚΕΠΠΑ ((ΕΕ C 323 της 21.11.94, σελ. 72)),

- έχοντας υπόψη την έκθεση της Επιτροπής Προϋπολογισμών και της Επιτροπής Ελέγχου του Προϋπολογισμού σχετικά με την ειδική αποστολή στο Μόσταρ από τις 26 έως τις 29 Μαρτίου 1995 (ΡΕ 212.233),

- έχοντας υπόψη την έκθεση της Επιτροπής Ελέγχου του Προϋπολογισμού (A4- 0386/96),

Α. λαμβάνοντας υπόψη το γεγονός ότι η αποκατάσταση της ειρηνικής πολυεθνικής συνύπαρξης στη Βοσνία-Ερζεγοβίνη, ακόμα και με τη χορήγηση διεθνούς βοήθειας, αποτελεί χρονοβόρα και επίπονη διαδικασία,

Β. πεπεισμένο ότι το Μόσταρ ως παράδειγμα ειρηνικής συνύπαρξης έχει ιδιαίτερη σημασία όχι μόνον για τη Βοσνία-Ερζεγοβίνη αλλά και για ολόκληρη την Ευρώπη,

Γ. έχοντας υπόψη ότι η ανοικοδόμηση του Μόσταρ αποτελεί μέρος των δυσκολιών της συνολικής ειρηνευτικής διαδικασίας στην πρώην Γιουγκοσλαβία,

Δ. λαμβάνοντας υπόψη το γεγονός ότι για τη διοίκηση του Μόσταρ από την Ευρωπαϊκή Ένωση (EUAM) χορηγήθηκε ποσό ύψους 144.000.000 Ecu, εκ των οποίων τα 127.000.000 προέρχονταν από τον κοινοτικό προϋπολογισμό, ενώ τα υπόλοιπα από άμεσες συνεισφορές των κρατών μελών,

Ε. εκφράζοντας τη λύπη του για το ότι ο υψηλός στόχος της πραγματικής πολιτικής επανένωσης της πόλης με ενιαία διοίκηση, με κοινή αστυνομική δύναμη και με ελευθερία κινήσεων για τους κατοίκους της δεν μπόρεσε να επιτευχθεί,

ΣΤ. πεπεισμένο ότι οι μεγάλες, τόσο προσωπικές όσο και οικονομικές προσπάθειες για το Μόσταρ αιτιολογούνται πλήρως, δεδομένου ότι επετεύχθη ταχύτερα από ό,τι σε οποιοδήποτε άλλο μέρος της Βοσνίας-Ερζεγοβίνης ο τερματισμός των ενόπλων συγκρούσεων, και για το λόγο αυτό μπόρεσε να ξεκινήσει η διαδικασία ανοικοδόμησης και η κανονική λειτουργία της οικονομικής ζωής,

Ζ. λαμβάνοντας υπόψη ότι η διοίκηση του Μόσταρ από την Ευρωπαϊκή Ένωση είχε ιδιαίτερη πολιτική σημασία, δεδομένου ότι εξέφρασε τη βούληση των ευρωπαίων για κοινή δράση ενόψει της διαμάχης στην πρώην Γιουγκοσλαβία μετά από ένα στάδιο απαράδεκτων διαφωνιών και ανικανότητας δράσης,

Η. λαμβάνοντας υπόψη ότι, παρόλες τις αντιξοότητες, η ανάληψη ιδιαίτερης δράσης με την τοποθέτηση μιας εξαιρετικής προσωπικότητας στην κορυφή της Κοινής Εξωτερικής Πολιτικής και Πολιτικής για την Ασφάλεια (ΚΕΠΠΑ), απεδείχθη σωστή πολιτική απόφαση,

Θ. λαμβάνοντας υπόψη ότι οι εργασίες της διοίκησης της ΕΕ παρεμποδίστηκαν από μια σειρά παραλείψεων και ελλείψεων κατά την προετοιμασία, κατά τη διαδικασία λήψης αποφάσεων και στο πλαίσιο των διοικητικών δομών, ενώ θα πρέπει να θεωρηθεί ευτυχές το γεγονός ότι οι εν λόγω εργασίες δεν απέτυχαν πλήρως,

Ι. εκφράζοντας την λύπη του για το ότι μετά τις επιθέσεις κατά του Διοικητή σε συνάρτηση με την απόφασή του για τον καταμερισμό της πόλης σε διαφορετικές ζώνες, επετράπη η συμμετοχή των τοπικών κροατών πολιτικών σε διαπραγματεύσεις στη Ρώμη οι οποίοι ευθύνονται για τις επιθέσεις κατά τον κ. Koschnick που οδήγησαν στην παραίτησή του στις 26 Φεβρουαρίου 1996,

ΙΑ. λαμβάνοντας υπόψη το γεγονός ότι o Sir Martin Garrod ανέλαβε, ως ειδικός εντεταλμένος, τη βαθμιαία μεταβίβαση, έως το τέλος του έτους, των αρμοδιοτήτων που διέθεταν οι εκπρόσωποι της ΕΕ στην εκλεγείσα ενιαία δημοτική διοίκηση,

ΙΒ. λαμβάνοντας υπόψη ότι επί τη βάσει της ειδικής έκθεσης του Ευρωπαϊκού Ελεγκτικού Συνεδρίου θεωρείται ήδη σήμερα σκόπιμο να συναχθούν ορισμένα συμπεράσματα τα οποία δεν έχουν ιδιαίτερη σημασία μόνον για τις περαιτέρω διεργασίες στη Βοσνία-Ερζεγοβίνη, αλλά και για τη μελλοντική διαμόρφωση της Κοινής Εξωτερικής Πολιτικής και Πολιτικής για την Ασφάλεια, συμπεριλαμβανομένων των δημοσιονομικών και διοικητικών πτυχών,

1. επιδοκιμάζει το γεγονός ότι η έκθεση του Ελεγκτικού Συνεδρίου, παρόλες τις πολιτικές παρατηρήσεις που περιέχει, καταλήγει σε θετικό συμπέρασμα για τη διοίκηση του Μόσταρ από την Ευρωπαϊκή Ένωση[semigr ]

2. ευχαριστεί τα μέλη της EUAM, και ιδιαίτερα τον πρώτο Διοικητή της ΕΕ Hans Koschnick, για το ακαταπόνητο και σθεναρό έργο τους καθώς και για τη μεγάλη προσωπική τους δράση[semigr ]

3. εκφράζει τη λύπη του για το γεγονός ότι ο κ. Koschnick δεν είχε στο χρονικό εκείνο σημείο την πλήρη και απεριόριστη πολιτική υποστήριξη της Προεδρίας του Συμβουλίου και των Υπουργών Εξωτερικών της ΕΕ[semigr ]

4. διαπιστώνει ότι το Συμβούλιο παρέλειψε να προβλέψει μόνιμες και αποτελεσματικές διαρθρώσεις για την εποπτεία των κοινών δράσεων, και ότι η εξάμηνη εναλλαγή της προεδρίας του καθώς και η ομάδα εργασίας που συγκροτήθηκε από αρμόδιους των κρατών μελών για την υποστήριξή του, δεν μπόρεσε να αντιμετωπίσει τις υπερβολικές απαιτήσεις της εποπτείας των κοινών δράσεων που της ανέθεσε το Συμβούλιο´[semigr ]

5. διαπιστώνει ότι το Συμβούλιο παρέλειψε να χορηγήσει στο Διοικητή της ΕΕ την απαραίτητη αστυνομική προστασία για την αποτελεσματική εφαρμογή των αποφάσεών του[semigr ]

6. εκφράζει τη λύπη του για το γεγονός ότι το Συμβούλιο δεν παραχώρησε στο Διοικητή κανένα δικαίωμα έκφρασης γνώμης κατά την επιλογή της ομάδας διαχείρισης της Διοίκησης, γεγονός που, σε συνδυασμό με την αναλογική κατανομή θέσεων μεταξύ των κρατών μελών, οδήγησε σε μια περίπλοκη οργανωτική δομή της EUAM[semigr ]

7. εκφράζει επίσης τη λύπη του για το γεγονός ότι το Συμβούλιο εξακολουθεί να διατηρεί τη διαδικασία διάθεσης των πιστώσεων του κοινοτικού προϋπολογισμού σε δόσεις, αν και η ισπανική προεδρία συμφώνησε να εγκαταληφθεί η εν λόγω πρακτική[semigr ] για το λόγο αυτό, καλεί το Συμβούλιο να σεβαστεί στο μέλλον αυτή τη συμφωνία ώστε να αποφευχθούν περιττές καθυστερήσεις και περίπλοκες και δύσκολα ελεγχόμενες διοικητικές διαδικασίες[semigr ]

8. διαπιστώνει ότι παραμελήθηκε, αφενός, η εξ αρχής πρόβλεψη ενιαίας χρηματοδοτικής διαδικασίας με ενσωματωμένο σύστημα τήρησης λογαριασμών και υποβολή έκθεσης σχετικά με τη χρησιμοποίηση των πιστώσεων του προϋπολογισμού και, αφετέρου, η επαρκής διάθεση κατάλληλα ειδικευμένου προσωπικού, γεγονότα που οδήγησαν, στο αρχικό στάδιο, σε μια σειρά ελλείψεων κατά τη διαχείριση των χρηματοδοτικών πόρων, οι οποίες ευτυχώς δεν είχαν αρνητικές συνέπειες στην αποτελεσματικότητα της EUAM[semigr ]

9. θεωρεί ότι η έκθεση του Ελεγκτικού Συνεδρίου επιβεβαιώνει την άποψή του ότι υφίσταται επί του παρόντος νομοοθετικό κενό στις Συνθήκες το οποίο έχει οδηγήσει σε επικίνδυνη οριοθέτηση των αρμοδιοτήτων μεταξύ του Συμβουλίου και της Επιτροπής και επιδρά δυσμενώς στην άσκηση του δικαιώματος του Κοινοβουλίου να αποδώσει ευθύνες στην Επιτροπή στο πλαίσιο της διαδικασίας απαλλαγής[semigr ]

10. θεωρεί ότι η έκθεση του Ελεγκτικού Συνεδρίου συμφωνεί με την άποψή του για την απαραίτητη σύναψη διοργανικής συμφωνίας με στόχο τη διασφάλιση της κατάλληλης συμμετοχής του Κοινοβουλίου στην Κοινή Εξωτερική Πολιτική και Πολιτική για την Ασφάλεια[semigr ]

11. ζητεί να διενεργείται μελλοντικά χωρίς κανένα περιορισμό, από την ημερομηνία της λήψης μιας απόφασης, ο έλεγχος και η εποπτεία των κοινών τέτοιου είδους δράσεων από την Ευρωπαϊκή Επιτροπή για να διασφαλίζεται η συνέχιση και η αποτελεσματικότητά τους[semigr ]

12. θεωρεί ότι επιβεβαιώνεται το αίτημά του για τη μελλοντική χρηματοδότηση κοινών δράσεων εξ αρχής από τον κοινοτικό προϋπολογισμό, με απεριόριστη εφαρμογή των προβλεπόμενων χρηματοδοτικών διατάξεων της Συνθήκης και τηρώντας το δημοσιονομικό κανονισμό[semigr ]

13. καλεί επίμονα τα κράτη μέλη να διδαχθούν από τις εμπειρίες που έχουν αποκομισθεί από την κοινή δράση στο Μόσταρ και συνιστά στα κράτη μέλη τη δημιουργία ενός αποθεματικού σε επίπεδο προσωπικού ΚΕΠΠΑ που να μπορεί να κινητοποιηθεί αμέσως για την ανάληψη κοινών δράσεων, καθώς και τη σύσταση προπαρασκευαστικής ομάδας υπό την αιγίδα της Επιτροπής, η οποία θα προετοιμάζει,επί τη βάσει των υφιστάμενων εμπειριών με κοινές δράσεις, διαδικασίες σύμφωνα με τις οποίες θα καθίσταται δυνατή η όσο το δυνατόν ταχύτερη και καλύτερη λειτουργία και εκτέλεση των κοινών δράσεων που έχουν αποφασισθεί, τόσο από οργανωτικής όσο και από οικονομικοτεχνικής άποψης[semigr ]

14. καλεί την Επιτροπή να ασκήσει τα δικαιώματά της, σύμφωνα με το άρθρο Ι.8.3 της Συνθήκης ΕΕ και να εκπονήσει προτάσεις για νέες κοινές δράσεις στην πρώην Γιουγκοσλαβία[semigr ] οι δράσεις αυτές θα μπορούσαν για παράδειγμα να έχουν ως αντικείμενο τον επαναπατρισμό των προσφύγων ή την αποκατάσταση και υποστήριξη των ανεξαρτήτων μέσων ενημέρωσης[semigr ]

15. καλεί την Προεδρία του Συμβουλίου να υποβάλει στο Κοινοβούλιο έκθεση σχετικά με την κοινή δράση στο Μόσταρ και να λάβει θέση για την ειδική έκθεση του Ελεγκτικού Συνεδρίου[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και στο Γενικό Γραμματέα της ΔΕΕ και τα συμβαλλόμενα μέρη της συμφωνίας για τη διοίκηση του Μόσταρ από την Ευρωπαϊκή Ένωση.